Z/OS

z/OS («zero downtime Operating System») er et proprietært 64-biter operativsystem som blir utviklet av IBM. z/OS er ikke portabelt, men er spesialsydd og optimalisert for datamaskinarkitekturen IBM z/Architecture. Dette er en 64-biter CISC-arkitektur som brukes i IBM stormaskiner. Arkitekturen kjennetegnes ved høy tilgjengelighet – av IBM betegnet som «zero downtime» (null tid nede), noe som vitner om stabilitet og pålitelighet. z/OS har en monolittisk operativsystemkjerne liksom i de fleste tradisjonelle operativsystemer.

z/OS ble kunngjort av IBM den 3. oktober 2000, og ble formelt lansert den 30. mars 2001. Siste versjon er 3.1 (V3R1), og ble lansert den 29. september 2023.

OS/360-familien

Operativsystemer for IBM stormaskiner ble innledet med OS/360 (1965), og ble etterfulgt av MVS (1974) og OS/390 (1995). Disse ble brukt på 32-biter stormaskinene IBM System/360, IBM System/370 og IBM ESA/390. z/OS er laget for en 64-biter arkitektur, men er kompatibel med programvare for OS/360, MVS og OS/390. Liksom OS/390, kombinerer z/OS en rekke tidligere separate programvareprodukter, og noen av dem er fortsatt valgfrie. z/OS har bevart mye av funksjonaliteten fra 1965 og fremover, og tilbyr i dag attributtene til et moderne operativsystem.

 Tidsdeling 

z/OS er et tidsdelt operativsystem, men er ikke en avart av UNIX og er heller ikke et Unix-lignende operativsystem liksom Linux, FreeBSD og flere. I UNIX har tidsdeling vært innbakt fra starten, mens z/OS tilhører en familie operativsystemer hvor dette opprinnelig ble tilbudt som en valgmulighet (Time Sharing Option). Siden 1986 har IBM også brukt UNIX-avarten AIX på sine stormaskiner; men dette er et annet operativsystem enn z/OS og dets forgjengere.

 POSIX-kompatibelt 

Et kompatibiltetslag for UNIX (UNIX System Services),OMVS, billlalonde.tripod.com, besøkt 28. mai 2017 gjør det likevel mulig for z/OS å kjøre UNIX-applikasjoner som følger Single UNIX Specification. Dette kompatibilitetslaget tilbyr også et programmeringsgrensesnitt (API) for samme spesifikasjon. Open Group har sertifisert z/OS som et UNIX-kompatibelt operativsystem som følger standarden XPG4 UNIX 95 (men ikke forgjengeren UNIX 93, og heller ikke etterfølgerne UNIX 98, UNIX 03 og UNIX V7). UNIX-kompatibiliteten gjør at z/OS kan kjøre en lang rekke programvare, både kommersiell og med fri og åpen kildekode. Filsystemene til z/OS – Hierarchical File System (HFS) som ble innført for MVS i 1993, såvel som zFS som ble introdusert for OS/390 i 1995, har en hierarkisk UNIX/Linux-lignende stil. Begge filsystemene er POSIX-kompatible.

Versjonshistorikk
IBM oppgir følgende versjonshistorikk til z/OS:IBM: z/OS, z/OS.e, and OS/390 marketing and service announce, availability, and withdrawal dates, ibm.com, besøkt 30. mai 2017 

 Versjon Kunngjort Lansert Støttet inntil Ordrenr. z/OS V1R1(Version 1, Release 1) 3. oktober 2000200-352 30. mars 2001 31. mars 20045694-A01 z/OS V1R2(Version 1, Release 2) 11. september 2001201-248 26. oktober 2001 31. oktober 2004 z/OS V1R3(Version 1, Release 3) 19. februar 2002202-031 29. mars 2002 31. mars 2005 z/OS V1R4(Version 1, Release 4) 13. august 2002202-190 27. september 2002 31. mars 2007 z/OS V1R5(Version 1, Release 5) 10. februar 2004204-017 26. mars 2004 31. mars 2007 z/OS V1R6(Version 1, Release 6) 10. august 2004204-180 24. september 2004 30. september 2007 z/OS V1R7(Version 1, Release 7) 27. juli 2005205-167 30. september 2005 20. september 2008 z/OS V1R8(Version 1, Release 8) 8. august 2006206-190 29. september 2006 30. september 2009 z/OS V1R9(Version 1, Release 9) 8. august 2007207-175 28. september 2007 30. september 2010 z/OS V1R10(Version 1, Release 10) 5. august 2008208-186 26. september 2008 30. september 2011 z/OS V1R11(Version 1, Release 11) 18. august 2009209-242 25. september 2009 30. september 2012 z/OS V1R12(Version 1, Release 12) 22. juli 2010210-235 24. september 2010 30. september 2014 z/OS V1R13(Version 1, Release 13) 12. juli 2011211-252 30. september 2011 30. september 2016 z/OS V2R1(Version 2, Release 1) 23. juli 2013213-292 20. september 2013 30. september 20195650-ZOS z/OS V2R2(Version 2, Release 2) 28. juli 2015215-267 30. september 2015 30. september 2021 z/OS V2R3(Version 2, Release 3)21. februar 2017Preview: IBM z/OS Version 2 Release 3 - Engine for digital transformation, IBM United States Software Announcement 217-085, 21. februar 2017217-08529. september 201730. september 2022z/OS V2R4(Version 2, Release 4)26. februar 2019Preview: IBM z/OS Version 2 Release 4, IBM Latin America Software Announcement LP19-0013, 26. februar 2019LP19-001330. september 201930. september 2024z/OS V2R5(Version 2, Release 5)27. juni 2021221-26030. september 2021z/OS V3R1(Version 3, Release 1)28. september 2023223-01229. september 20235655-ZOSz/OS V3R2(Version 3, Release 2)22. juli 2025025-000530. september 2025

 Noter 

Referanser

Eksterne lenker

 IBM: Shop zSeries (ShopZ)
 IBM: z/OS Internet Library
 IBM Systems Mainframe Magazine